**Табела 5.1** Спецификација предмета на студијском програму докторских студија

|  |
| --- |
| **Назив предмета:** МЕЂУНАРОДНОПРАВНА ЗАШТИТА КУЛТУРНОГ И ПРИРОДНОГ НАСЛЕЂА |
| **Наставник или наставници:** :Проф. др Весна Балтезаревић |
| **Статус предмета:** Изборни |
| **Број ЕСПБ:** 12 |
| **Услов:** Завршена прва година Докторских студија |
| **Циљ предмета** је упознавање студената са културном баштином која обухвата широки спектар материјалног и нематеријалног стваралаштва, који је у својој суштини један од темеља националних корена и идентитета и тек прихватањем као вредност у властитом окружењу добија наднационалну димензију. Културна баштина представља један од облика међународне и регионалне сарадње и њена заштита и очување јесте највиши домен остваривања човечанства. Савремени начин живота, али и развој демократије и толеранције, уносе разне нове садржаје који чине део културе сваког народа. У мери у којој се такви садржаји и облици развијају, појављује се и потреба за њиховим признавањем. Из перспективе људских права, културну баштину такође треба схватити као ресурсе који омогућавају културну идентификацију и развојне процесе појединаца и заједница.Баштина као таква не постоји – она се ствара, обликујући тако и својеврстан симболички капитал. Тако културно наслеђе постаје вредност, која се односи како на прошлост, тако и на будућност. Различитост културног наслеђа у свету у ком живимо незамењив је извор духовног богатства човечанства. Његова значајна карактеристика се заснива, управо, на богатству различитости и супротности култура и цивилизација које му, својим преплитањем, дају специфичан значај. Ово богатство које чини духовну и материјалну основу постојања једног народа и друштва, потребно је пажљиво чувати. Циљ заштите је очување квалитета и вредности културног добра, продужетак његовог века трајања, као и заштита његове материјалне грађе.  |
| **Исход предмета** јесте овладавање теоријско-методолошким основама на којима се гради способност за прихватање и неговање права на културну баштину као међународно признатог права и стварање основа и заинтересованости студената да учествују у културном животу.Овладавање материјом је предуслов за ефикасно учешће појединаца и заједница у процесу доношења одлука које се односе на њихову културну баштину. Иако је баштина, или наслеђе, по међународним конвенцијама део свеукупне историје човечанства и као таква је наднационална, међународним правом сваком народу је загарантовано право и дужност да брани свој културни идентитет, који укључује језик и веровање, обичаје, историјска места, споменике, књижевност, уметничка дела, архиве, и др., све оно што спада у материјану и нематеријалну културну баштину. |
| **Садржај предмета***Теоријска настава* (1) Културно наслеђе је појам уско повезан са сећањем и памћењем односно промишљањем и вредновањем материјалних и нематеријалних садржаја из прошлости; (2) Стање свести о улози културног и природног наслеђа; (3) Право на неговање сопствене културе и традиције; (4) Културна баштина -широки спектар материјалног и нематеријалног стваралаштва; (5) Правна заштита културних добара; (6) Право на приступ културној баштини; (7) Концепт културног пејзажа у контексту очувања културног и природног наслеђа; (8) Заштита, чување и презентација културно-историјског и природног наслеђа; (9) Колективно памћење нови начин културног стваралаштва у садашњости који има своје корене у прошлости; (10) Културна баштина као један од облика међународне и регионалне сарадње: њена заштита и очување; (11) Културни идентитет не искључује културни плурализам; (12) Културна сарадња у Европској унији; (13) Културна политика. Међународна регулатива; (14) Правно обавезујући документи – међународне конвенције као оквир на коме се заснивају национални закони који регулишу бригу о наслеђу сваке земље потписнице. Правно необавезујући документи (повеље и препоруке које објављују радне групе везане за Уједињене нације или Савет Европе, као и независне организације као што су *ICOMOS, ECOVAST* и др.); (15) Значај усаглашавања међународних принципа који се односе на заштиту културног наслеђа, где свака земља преузима одговорност за примену плана у оквиру сопствене културе.*Практична настава* Тематске радионице |
| **Препоручена литература** 1. Балтезаревић Весна: Заштита културног и природног наслеђа. Београд, 2017. (Скрипта) |
| Број часова активне наставе | Теоријска настава: | Практична настава: |
| **Методе извођења наставе**предавање, анализа студентских радова, анализа занимљивих текстова, радионице |
| **Оцена знања (максимални број поена 100)** Ауторски рад (оригинални научни рад/прегледни рад/научна критика/претходно саопштење; обим: ауторски табак) – 50 поена; одбрана ауторског рада-20 поена; усмени испит-30 поена. |